stanford-oval/wikipedia huggingface dataset:
Valkoinenlampi

Valkoinenlampi tai Valkoinenlammi voi tarkoittaa seuraavia:
Valkoinenlampi, lampi Hartolan ja Joutsan rajalla
Valkoinenlampi, eteläisempi Kannonkosken Selänrannan tämännimisistä lammista
Valkoinenlampi, pohjoisempi Kannonkosken Selänrannan tämännimisistä lammista
Valkoinenlampi, lampi Karstulassa
Valkoinenlampi, lampi Keuruulla
Valkoinenlampi, lampi Multialla
Valkoinenlampi, järvi Mäntyharjun Ketunkylässä
Valkoinenlampi, järvi Mäntyharjun Tainassa
Valkoinenlammi, järvi Noormarkussa
Valkoinenlammi, itäisempi Ruoveden Pohtion tämännimisistä lammista
Valkoinenlammi, läntisempi Ruoveden Pohtion tämännimisistä lammista
Valkoinenlampi, lampi Saarijärvellä
Valkoinenlammi, lampi Virroilla.
| --- | --- |
: Tämä on täsmennyssivu, jolla luetellaan useita samannimisiä järviä.
Verdalin maanvyöry

| Verdalin maanvyöry Verdalsraset |
| --- | --- |

Päivämäärä:  18. toukokuuta – 19. toukokuuta 1893
Tapahtumapaikka:  Verdal, Norja
Syy:  maanvyöry
Kuolleita:  116
Omaisuusvahinko:  105 maatilaa
Verdalin maanvyöry (norj. Verdalsraset) oli Norjan Verdalissa yöllä 18.–19. toukokuuta 1893 tapahtunut suuri maanvyöry, jonka seurauksena 116 ihmistä kuoli. Onnettomuusalueen koko oli 14,5 neliökilometriä.
Verdana

Verdana
Verdana on sans serif -kirjaintyyppi, jonka Matthew Carter ja Tom Rickner suunnittelivat vuonna 1996. Verdana on kokonainen kirjainperhe, ja se on tarkoitettu ennen kaikkea internetiä ja näyttöpäätteitä varten. Verdanan leveys ja kirjainvälit tekevät kirjaintyypistä helppolukuisemman tietokonenäytöllä myös pienemmällä pistekoolla. Vaikka se onkin optimoitu tietokoneita varten, voi kirjaintyyppiä käyttää myös painotuotteissa. Verdana on yksi Microsoftin Microsoft Core Fonts for the Web -projektin fonteista, jotka sisältyvät Windows-käyttöjärjestelmiin. Verdana on laajasti käytetty, ja se kuuluu useimpien tietokoneiden perusfontteihin.
Uskila (täsmennyssivu)

Uskila voi tarkoittaa seuraavia:
Uskila, kylä Hollolassa Päijät-Hämeessä Suomessa
Uskila, kylä Viipurin maalaiskunnassa luovutetussa Karjalassa Venäjällä
Uskila (myös Uskela), kylä entisessä Tyrvännön kunnassa, nykyisessä Valkeakosken kaupungissa Pirkanmaalla Suomessa
Uskila, kylä entisessa Uudenkirkon kunnassa Karjalankannaksella
Uskela (myös Uskila, ven. Ушково, Uškovo), kylä Tunkuan kylähallintoalueella Sorokan piirissä Karjalan tasavallassa Venäjällä.
Ku (kana)

く hiraganalla tai ク katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan /kɯ/, ja ne ovat kana-aakkostojen kahdeksannella sijalla ki- ja ke-tavujen välissä.
Alkuperä

Hiragana く ja katakana ク on johdettu man'yōgana-merkistön kautta kanjista 久.
Tarkkeet

Merkkeihin voidaan lisätä dakuten, jolloin muodostuvat tavut ぐ ja グ, jotka lausutaan /gɯ/.
Latinisaatio

Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä, « ku », ja niiden soinnilliset vastineet « gu ».
Kirjoitus

Hiragana く kirjoitetaan vain yhdellä vedolla:
Veto, joka alkaa diagonaalina ylhäältä alas ja oikealta vasemmalle ja kääntyy puolivälissä takaisin oikealle.
Katakana ク kirjoitetaan kahdella vedolla:
Diagonaalinen lyhyt veto ylhäältä alas ja oikealta vasemmalle.
Ensimmäisen vedon yläosasta alkava vaakaveto, joka kääntyy alas vasemmalle.
Tietotekniikassa

Unicode-merkinnät:
く: U+304F
ク: U+30AF
ぐ: U+3050
グ: U+30B0
Vetojen järjestys merkille く.
Vetojen järjestys merkille ク.
Valkoisen yön sävelmät

| Valkoisen yön sävelmät> Melodi beloi notshi |
| --- | --- |

Ohjaaja:  Sergei Solovjov
Käsikirjoittaja:  Sergei Solovjov, Tasiuki Kasikura
Säveltäjä:  Isaak Shvarts
Kuvaaja:  Georgi Rerberg
Pääosat:  Komaki Kurihara Juri Solomin
Valmistustiedot
Valmistusmaa:  Neuvostoliitto Japani
Tuotantoyhtiö:  Mosfilm Toho Pictures
Ensi-ilta:  1977
Kesto:  97 min
Alkuperäiskieli:  venäjä japani
Aiheesta muualla
IMDb 
Elonet
AllMovie
Infobox OKNimi-testi OK: 
Valkoisen yön sävelmät (televisioesityksessä Valkeiden öiden sävelet, Мелодии белой ночи, Melodi beloi notshi) on Sergei Solovjovin ohjaama neuvostoliittolais-japanilainen draamaelokuva vuodelta 1977. Ohjaaja teki myös elokuvan käsikirjoituksen yhdessä Tasiuki Kasikuran kanssa.
Elokuvassa japanilainen pianistinainen (Komaki Kurihara) matkustaa Neuvostoliittoon tutustuakseen paremmin maan säveltäjien tuotantoon. Hän rakastuu neuvostosäveltäjä Iljaan (Juri Solomin), joka on menettänyt vanhempansa Leningradin piirityksessä ja vaimonsa heidän esikoisensa synnytyksessä. Rakastavaiset nauttivat Leningradin valkeista kesäöistä, ja Ilja alkaa säveltää pianokonserttoa Jukon inspiroimana. Vuosi pari myöhemmin he tapaavat uudelleen Japanin Kiotossa, jonne Ilja on tullut johtamaan pianokonserttoaan, solistina Juko. Ilja saa kuulla Jukon jääneen leskeksi ja tuntevan asiasta syyllisyyttä.
Varsinais-Suomen Partiopiiri

Varsinais-Suomen Partiopiiri ry oli yksi Suomen suurimmista partiopiireistä. Varsinais-Suomen partiopiiri erosi Suomen Partiolaisista 2008. Toiminnan vahvuusalueita olivat perinteikkyys, runsas meripartiotoiminta ja laadukas koulutusjärjestelmä. Piiriin kuului noin 100 lippukuntaa, joissa oli yhteensä 10 000 jäsentä. Piirin (ja Turun Partiolaisten) lehti, Tammenlehti, ilmestyi kahdeksan kertaa vuodessa. Lippukunnille lähetettävä piirin tiedotelehti, Tammenterho, ilmestyi viisi kertaa vuodessa. Varsinais-Suomen Partiopiiri muodosti lounaisen YTP-alueen yhdessä Satakunnan Partiolaisten ja Hämeen Partiolaisten kanssa. Piirin johtajana toimi Jukka "Tupla" Tulivuori ja varajohtajana Maria "Maija" Lahtinen.
Suomen partiopiirit
| --- | --- |
Nykyiset partiopiirit:   Etelä-Karjalan Partiolaiset  Finlands Svenska Scouter  Hämeen Partiopiiri  Järvi-Suomen Partiolaiset  Kymenlaakson Partiopiiri  Lapin Partiolaiset  Lounais-Suomen Partiopiiri  Pohjanmaan Partiolaiset  Pohjois-Savon Partiolaiset  Pääkaupunkiseudun Partiolaiset  Uudenmaan Partiopiiri 
Entiset partiopiirit:   Etelä-Pohjanmaan Partiolaiset  Etelä-Savon Partiolaiset  Hämeen Partiolaiset  Kainuun Partiolaiset  Keski-Pohjanmaan Partiolaiset  Keski-Suomen Partiolaiset  Pohjois-Karjalan Partiolaiset  Pohjois-Pohjanmaan Partiopiiri  Salpausselän Partiolaiset  Satakunnan Partiolaiset  Varsinais-Suomen Partiopiiri
Vesak

| Vesak |
| --- | --- |
 Vesakin juhlintaa Pohjois-Thaimaassa.
Tyyppi:  buddhalainen pyhäpäivä
Vietetään:  vaiśākha-kuukauden täydenkuun päivänä tai vaiśākha-kuukauden 8. päivänä
Järjestämistiheys:  vuosittain
Liittyy:  Buddha, buddhalaisuus
Vesak tai suomeksi buddhapäivä on Buddhan syntymän kunniaksi vuosittain vietetty buddhalainen juhla. Sen ajankohta vaihtelee valtioittain ja kuun vaiheiden mukaan. Yleensä vesakia vietetään buddhalaisen kalenterin vaiśākha-kuukauden täydenkuun päivänä, mutta monissa mahajana-buddhalaisissa maissa vaiśākha-kuukauden 8. päivänä. Gregoriaanisessa kalenterissa juhla sijoittuu toukokuun tienoille.
Wikimedia Commonsissa on kuvia tai muita tiedostoja aiheesta .
Vapauden muistomerkki

| Brīvības piemineklis |
| --- | --- |

Nimi:  Brīvības piemineklis
Tekijä:  Kārlis Zāle
Valmistumisvuosi:  1935
Taiteenlaji:  patsas
Korkeus:  42 m
Sijainti:   Latvia
Paikkakunta:  Riika
Koordinaatit:  56°57'5.6"N, 24°6'47.6"E
Vapauden muistomerkki (latv. Brīvības piemineklis, puhekielessä Milda) sijaitsee Riiassa Latviassa. Riian vanhassakaupungissa sijaitseva muistomerkki kunnioittaa Latvian vapaussodan (1918–1920) kaatuneita. Se pystytettiin vuonna 1935. 42 metriä korkea muistomerkki on tehty graniitista, travertiinistä ja kuparista, ja se toimii usein julkisten kokoontumisten ja virallisten tilaisuuksien keskipisteenä Riiassakenen mukaan?.
Veistokset ja korkokuvat muistomerkissä kuvaavat Latvian kulttuuria ja historiaa. Muistomerkin yläosassa on vapaudenjumalatar Milda, joka pitelee päänsä yläpuolella kolmea tähteä, jotka puolestaan kuvaavat Latvian eri alueita (Kurzeme, Vidzeme ja Latgale).
Muistomerkin yläosaa koristaa vapaudenjumalatar Milda.
Wikimedia Commonsissa on kuvia tai muita tiedostoja aiheesta .
Aiheesta muualla

Latvian vapaus - suomalaisella graniittipohjalla, Suomen Kuvalehti, 12.05.1934, nro 20, s. 26, Kansalliskirjaston digitaaliset aineistot
VBS3

| VBS3 |
| --- | --- |
Kehittäjä:  Bohemia Interactive Simulations
Pelisarja:  VBS
Pelimoottori:  Real Virtuality 3
Julkaistu:  2014
Lajityyppi:  taktinen ammuntapeli, sotasimulaattori
Pelimuoto:  yksinpeli, moninpeli
Alusta:  Microsoft Windows
Vaatimukset:   Minimi  Windows Vista / 7 / 8.1 (64-bit)  Intel Core 2.8 GHz tai AMD Athlon 64 X2 4400+  4 Gt keskusmuistia  55 Gt kovalevytilaa  Nvidia GeForce GTX 260 tai AMD Radeon HD 4870  DirectX yhteensopiva äänipiiri   Suositeltu  Windows Vista / 7 / 8.1 (64-bit)  Intel Core i5-2300 tai AMD Phenom II 940  8 Gt keskusmuistia  155 Gt kovalevytilaa SSD:llä  Nvidia GeForce GTX 560 tai AMD Radeon HD 7750  DirectX yhteensopiva äänipiiri   Optimaaliset  Windows Vista / 7 / 8.1 (64-bit)  Intel Core i7-4770 / AMD FX-9590  4 Gt keskusmuistia  255 Gt kovalevytilaa SSD:llä  Nvidia GeForce GTX 970 tai AMD Radeon HD7950  DirectX yhteensopiva äänipiiri 
Lisää peliartikkeleitaVideopelien teemasivulla
Infobox OK    : 
VBS3 (Virtual Battlespace 3) on jatko-osa Bohemia Interactive Simulationsin kehittämälle VBS2-sotasimulaattorille. Simulaattorilla harjoitellaan taistelutilanteita ja taisteluvälineiden käyttöä. Sen tarkoitus ei kuitenkaan ole korvata perinteistä fyysistä harjoittelua vaan sitä onkin kutsuttu edulliseksi tavaksi kouluttaa sotilaita näiden koulutuksen alkuvaiheessa.
Yleistä

VBS3 mahdollistaa realistisien taistelutilanteiden harjoittelemisen sekä maalla, ilmassa että vedessä. Kouluttaja voi luoda simulaattorissa koulutuksen puitteissa lähes minkälaisen tahansa skenaarion. Kouluttaja voi seurata koulutettavien sotilaita reaaliaikaisesti ja pystyy antamaan komentoja ja muokkaamaan taistelutilanteita kesken operaation tuoden esimerkiksi vihollisen vahvistuksia taistelukentälle. VBS3 on suunniteltu käytettäväksi ammattilaiskäyttöön ja sitä pyrittiin kehittämään käyttäjien toiveiden mukaan. VBS-sarjaa on käytetty useissa NATO-maissa jo viiden vuoden ajan.
Ominaisuudet

VBS3 perustuu Bohemia Interactiven kehittämään ARMA-pelisarjasta tuttuun Real Virtuality 3 -pelimoottoriin. Samainen pelimoottori oli käytössä myös VBS2:ssa, mutta versionumeron vaihdoksen myötä sotasimulaattori sai useita hyödyllisiä päivityksiä, kuten henkilökohtaiset pelaajahahmot, monipuolisemmat maastot, modernimman käyttöliittymän ja paremmat fysiikat. VBS3:n mukana tulee useita ammattilaiskäyttöön tarkoitettuja työkaluja, kuten Visitor-karttaeditori, Oxygen 2-mallinnussovellus ja reaaliaikainen tehtäväeditori.  Moottori mahdollistaa jopa 10 000 neliökilometrin kokoisten karttojen luomisen ja niiden elävöittämiseen miljoonilla VMAP-datasta tuoduilla tiedoilla. Karttaan voidaan myös laittaa satelliittikuvista saadut tarkat laserkeilausdatat pinnanmuotojen muodostamiseksi ja pintatekstuureiksi. Kun kartta on saatu VBS3:seen, simulaattori muodostaa realistisen simulaation oikeasta maailmasta, luoden esimerkiksi tuulen mukaan liikkuvia puita ja heinää, maaston epätasaisuuksia, eläimistöä, varjoja, dynaamisen valaistuksen, sään sekä yön ja päivän vaihtelun.
VBS:n tärkein koulutustyökalu on After Action Review eli AAR. Toiminto tallentaa harjoitellun tilanteen ja kaikki mahdolliset tapahtumat pelimaailmassa. Sen avulla kouluttaja voi toistaa juuri harjoitellun tilanteen, näyttää missä tehtiin virheitä tai onnistuttiin ja tämän jälkeen aloittaa harjoituksen nopeasti uudestaan. Verrattuna maastoharjoitukseen, jossa siirtyminen vie huomattavasti aikaa, virtuaalikoulutus on nopeampi ja selkeämpi tapa opettaa taistelutilanteita ja -taktiikoita.
Useita erilaisia simulaatiojärjestelmiä voidaan linkittää toisiinsa VBS:n käyttämien HLA-, DIS- ja CIGI-porttien avulla. Versiosta 3.8 lähtien VBS3:n mukana on tullut Bohemia Interactive Simulationsin itse kehittämä VBS-portti, jonka sanotaan olevan nopeampi, helppokäyttöisempi ja monipuolisempi kuin aiemmat ratkaisut.
VBS3 käyttää Nvidian kehittämää PhysX-fysiikkakirjastoa sotasimulaattorinsa uusimmassa versiossa. PhysX:n käyttö mahdollistaa tuhoutuvien rakennusten luomisen ja realistisemman mallinnuksen ajoneuvojen hallintaan.
Siinä missä VBS2:n suurin mahdollinen pistemäärä 3D-malleissa oli noin 23 000 kappaletta, VBS3:ssa raja on lähes katoton. Tästä esimerkkinä on Bohemia Interactive Simulationsin luoma täysin toimiva Britannian Kuninkaallisen armeijan luokan 45-hävittäjä, jota asianomaiset käyttävät koulutustarpeissaan.
Kehittäjät

VBS3 on Bohemia Interactive Simulations -yhtiön tuotos, jolla ei ole mitään tekemistä aiemman omistajansa Bohemia Interactive Studio-peliyhtiön kanssa.
Aiheesta muualla

VBS3:n virallinen kotisivu
Sotasimulaattori tuo taistelukoulutuksen ruudulle. Ruotuväki, 21.1.2021, nro 1, s. 32–33. Lehden verkkoversio.
Varsinais-Suomen historiallinen maakunta

| Historiallinen maakunta Suomessa Varsinais-Suomi |
| --- | --- |

 vaakuna :  sijainti 
nykymaakunnat alueella:  Varsinais-Suomi
Varsinais-Suomi on historiallinen maakunta Suomessa. Sen asukkaita ovat varsinaissuomalaiset. Pääosin sen alueella on Varsinais-Suomen nykymaakunta.
Varsinais-Suomen historialliseen maakuntaan kuulumattomia Varsinais-Suomen nykymaakunnan kuntia ovat nykyisen kuntajaon mukaisista kunnista historialliseen Hämeeseen kuuluva Somero mukaan lukien siihen liitetty Somerniemi sekä Satakunnan historialliseen maakuntaan kuuluvista nykyisistä kunnista Oripää ja Loimaa mukaan lukien siihen liitetyt Alastaro, Loimaan kunta, Mellilä ja Metsämaa.
Ennen kuin nimi Suomi vakiintui tarkoittamaan laajempaa aluetta ja sittemmin nykyistä Suomen valtiota, se tarkoitti Varsinais-Suomea historiallisena maakuntana tai varsinaissuomalaisten asumaa aluetta.
Varsinais-Suomi jaettiin hallinnollisesti 1300-luvun alussa voutien johtamiin Pohja-Suomeen ja Etelä-Suomeen, joista myöhemmin kehittyi laamannikunnat. Alueiden raja kulki Aurajoessa. Vuoden 1540 maakirjan mukaan Pohja-Suomeen kuuluivat Maskun ja Vehmaan kihlakunnat ja Etelä-Suomeen Piikkiön ja Halikon kihlakunnat.
Joulurauhan julistuksen yhteydessä jo 1300-luvulta lähtien käytetty sanonta ”Suomen Turku” on alun perin tarkoittanut Suomen maakunnassa eli Varsinais-Suomen historiallisessa maakunnassa sijaitsevaa kauppapaikkaa. Turku-nimi on todennäköisesti peräisin muinaisvenäjän toria merkitsevästä sanasta tǔrgǔ, joka on nykytiedon mukaan kulkeutunut Fennoskandiaan novgorodilaisten kauppiaiden mukana.
Krewella

| Krewella |
| --- | --- |
 Krewella vuonna 2012
Tiedot
Toiminnassa:  2007–
Tyylilaji:  EDM, dubstep, electro house, complextro, progressiivinen house, progressiivinen trance, moombahcore, jump-up, drumstep, liquid dubstep, big room house, hardstyle, trap, trapstyle
Kotipaikka:   Chicago, Illinois, Yhdysvallat
Laulukieli:  englanti
Jäsenet:  Jahan Yousaf, laulu, tuottaja, DJ   Yasmine Yousaf, laulu, tuottaja, DJ  
Entiset jäsenet:  Rain Man, tuottaja, DJ  
Levy-yhtiö:  Krewella Music LLC., 2012–   Columbia Records, 2013–   Monstercat, 2012–   Protocol Recordings, 2013–   Virgin EMI Records, 2014–   Ultra Records, 2013–  
Aiheesta muualla
Kotisivut
Infobox OKNimi-testi OK: 
Krewella on yhdysvaltalainen elektronista musiikkia tekevä duo Chicagosta, Illinoisista. Krewella perustettiin vuonna 2007. Krewella oli alun perin trio, johon kuului Yasmine ja Jahan Yousafin lisäksi myös Kris "Rain Man" Trindl, mutta Trindl lähti ryhmästä syyskuussa 2014. Krewellan Play Hard EP:nsä julkaistiin 18. kesäkuuta 2012 ensin Beatportilla ja sen jälkeen iTunesissa 26. kesäkuuta 2012. Heidän musiikkityylinsä on enimmäkseen dubstepia ja electro housea.
Musiikkiura

Krewellaan kuuluvat laulaja/lauluntekijä siskokset Yasmine ja Jahan Yousaf. He nousivat kuuluisuuteen vuonna 2011 itsetuotetulla electro-pop, dubstep ja elektro house-musiikillaan. Kun he julkaisivat EP:nsä Play Hard kesäkuussa 2012, se nousi sijalle #1 Beatportilla. Pian tämän jälkeen he julkaisivat house-singlensä Alive. Se nousi sijalle #1 Billboardin Dance Radio Airplay-listalla .
Krewella on ollut pääesiintyjänä monilla festivaaleilla ympäri maailman, kuten Ultra Music Festival, Electric Daisy Carnival, Stereosonic ja Spring Awakening. Heidän live-esiintymisiensä ansiosta trio voitti IDMA 2012-palkinnon "Paras läpimurtoartisti". Vuoden 2013 UMF:n jälkeen Billboard julisti, että "tästä vuodesta tulee Krewellalle erittäin suuri."
Lukemattomien singlejensä jatkoksi Krewella julkaisi erikoisalbuminsa Get Wet syyskuussa 2013. Albumi pääsi Billboardin Hot 200-listan top 10:iin ensimmäisellä viikollaan.
Krewella esiintyi vuoden 2015 Provinssissa.
Diskografia > Studioalbumit

Get Wet (2013)
Diskografia > EP:t

Play Hard (2012)
Play Harder (2012)
Come & Get It (The Remixes) (2013)
Legacy (Remixes) (2013)
Live For The Night (The Remixes) (2013)
Ammunition (2016)
Diskografia > Singlet

"Alive" (2012)
"Live For The Night" (2013)
"Legacy" (Nicky Romero vs. Krewella) (2013)
"United Kids of The World" (mukana Headhunterz) (2013)
"Lights & Thunder" (mukana Gareth Emery) (2014)
"Say Goodbye" (2014)
"Somewhere to Run" (2015)
Diskografia > Muut kappaleet

"Life of The Party" (feat. S-Preme) (Ilmainen lataus Krewellan SoundCloudista.) (2011)
"Strobelights" (Ilmainen lataus Krewellan SoundCloudista.) (2011)
"Play Hard" (2012)
"Can't Control Myself" (2012)
"Feel me" (2012)
"One Minute" (Ilmainen lataus Krewellan SoundCloudista.) (2012)
"Killin' It" (Ilmainen lataus Monstercatin kotisivuilta.) (2012)
"Rise & Fall" (mukana Adventure Club) (Ilmainen lataus Krewellan SoundCloudista.) (2012)
"Come & Get It" (Ilmainen lataus Krewellan SoundCloudista.) (2012)
"Party Monster" (Ilmainen lataus Krewellan kotisivuilta.) (2013)
"This Is Not The End" (mukana Pegboard Nerds) (Ilmainen lataus Krewellan kotisivuilta.) (2013)
"Set Yourself Free" (mukana Tiësto) (Julkaistiin Tiëston A Town Called Paradise -albumilla.) (2014)
Diskografia > Mixit

Krewella - Troll Mix Vol. 1: Fuck Finals Edition (2012)
Krewella - Troll Mix Vol. 2: Road To Ultra (2013)
Krewella - Troll Mix Vol. 3: Makeout Edition (2013)
Krewella - Troll Mix Vol. 4: Get Ripped or Die Trying (2013)
Krewella - Troll Mix Vol. 5: Get Wet Edition (2013)
Krewella - Troll Mix Vol. 6: Trick or Troll Edition (2013)
Krewella - Troll Mix Vol. 7: Jingle Troll Rock (2013)
Krewella - Troll Mix Vol. 8: Happy Krew Year (2013)
Krewella - Troll Mix Vol. 9: Just The Tip *Valentine's Day Edition* (2014)
Krewella - Troll Mix Vol. 10: Pre-Game Edition (2014)
Krewella - Troll Mix Vol. 11: Road To Coachella (2014)
Krewella - Troll Mix Vol. 12: To 150 BPM And Beyond (2014)
Krewella - Troll Mix Vol. 14: Return of the Trolls (2015)
Diskografia > Remixit

Skrillex feat. Ellie Goulding - Summit (Krewella Remix) (2011)
Knife Party - Fire Hive (Krewella 'Fuck On Me' Remix) (2012)
Adventure Club feat. Krewella - Rise & Fall (Krewella Remix) (2012)
Fall Out Boy - Alone Together (Krewella Remix) (2013)
Aiheesta muualla

Yhtyeen kotisivut
Yhtyeen soundcloud
Vesala

Vesala tai Wesala voi tarkoittaa:
Anssi Vesala (s. 1941), suomalainen pesäpalloilija
Edward Vesala (1945–1999), suomalainen jazz-rumpali, säveltäjä ja yhtyeenjohtaja
Jarno Vesala (s. 1977), suomalainen kuvanveistäjä ja kuvataiteilija
Jorma Vesala (s. 1947), suomalainen kymmenottelija ja korkeushyppääjä
Jukka Vesala (s. 1968),  kauppatieteiden tohtori, Euroopan pankkivalvontaviraston pääjohtaja
Juuso Vesala (s. 2004), suomalainen jääkiekkoilija
Kaarlo Wesala (1856–1947), suomalainen kansakoulunopettaja ja kirjailija
Kari Mikko Vesala (s. 1957), sosiaalipsykologian lehtori ja dosentti
Leena Vesala (1942–1983), suomalainen yleisurheilija
Mari Vesala (s. 1967), suomalainen musiikkiteknologi, toimittaja, laulaja ja säveltäjä
Minttu Vesala, stylisti
Paula Vesala (s. 1981), suomalainen laulaja
Markku Vesala (1955–2019), suomalainen nimellä DJ Edward vaikuttanut tiskijukka
Tauno Vesala (1932–1984), suomalainen toimittaja ja kirjailija
Timo Vesala (s. 1963), suomalainen meteorologian professori
Tommi Vesala (s. 1986), suomalainen jalkapalloilija
Toni Vesala (s. 1992), suomalainen jalkapalloilija
Väinö Vesala, V. Arti (1885–1963), suomalainen musiikin sanoittaja, säveltäjä, kirjailija, lehtimies, kääntäjä ja keksijä
Vesala (ruots. Ärvings), osa-alue Helsingissä
Vesala, kylä Hollolassa
Vesala, kylä Jaalassa
Vesala, kylä Kauhajoella
Vesala, kylä Kuusamossa
Vesala, kaupunginosa Oulussa
Vesala, kylä Pudasjärvellä
Vesala, kylä Vaalassa
Vesala, Paula Vesalan albumi vuodelta 2016.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vesala”, voi hakea sivunnimihaulla, laajalla sivunnimihaulla tai tekstihaulla.
Victory-alus

| Victory-alus |
| --- | --- |
 Victory-aluksia valmistumassa kalifornialaisella telakalla.
Tyyppi:  Höyry- tai diesel käyttöinen rahtialus.
Luovutettu:  1944-1946
Tekniset tiedot
Pituus:  139 m
Leveys:  19 m
Syväys:  7.6 m
Bruttovetoisuus (GT):  7 200 tonnia
Nopeus:  15-17 kn
Victory-alus oli Yhdysvalloissa toisen maailmansodan aikana rakennettu rahtilaivatyyppi. Alustyyppi kehitettiin korvaamaan saksalaisten sukellusveneiden aiheuttamia tappioita liittoutuneiden kauppalaivastolle ja se suunniteltiin mahdollisimman halvaksi valmistaa. Victory perustui aikaisempaa Liberty-alustyyppiin ja sen valmistaminen alkoi vuonna 1944.
Höyrykäyttöisistä Libertyistä poiketen Victory-aluksia valmistui myös moottorilaivoina tai niitä dieselöitiin sotakäytön jälkeen.
Victory-alusta valmisti kuusi eri yhdysvaltalaista telakkaa ja aluksia valmistui yhteensä 534 kappaletta. Niistä yksi, s/s Park Victory, ajoi karille ja upposi Suomen vesillä Utön edustalla 25. joulukuuta 1947.  Alus oli öljylämmitteinen höyrylaiva.  Sen polttoaineista osa vuoti jo haaksirikossa ja viimeiset öljyt pumpattiin hylystä merivoimien ja Ympäristökeskuksen sukellustyönä 1990-luvulla.
Toinen tunnettu on m/s Flying Enterprise, joka tammikuussa 1953 ajelehti peräsinrikkoisena ja kallistuneena toista viikkoa Atlantilla hiukan Land´s Endistä länteen.  Sitä yritettiin pelastaa mutta alus upposi kesken hinauksen puhjenneessa uudessa myrskyssä hinausvaijerin katkettua.  Aluksella loppuun asti pysytellyt tanskalaissyntyinen merikapteeni Kurt Carlsen ja häntä avustamaan hylkyyn noussut hinaaja Turmoilin perämies Kenneth Dancy pelastettiin merestä.
Tanskalainen kirjailija ja toimittaja Mogens Kofod-Hansen kirjoitti kapteeni Carlsenin vaiheista ja tästä erityistapauksesta kirjan joka julkaistiin suomeksikin.
Kirjassa mainitaan että aluksen lastiin olisi kuulunut jopa kahdeksan Stradivarius-viulua muun antiikkilastin ohella, joka menetettiin kokonaisuudessaan. Kirjailijan mukaan haaksirikko herätti maailmanlaajuista huomiota ja kapteeni olikin juhlittu sankari niin kotimaassaan  Tanskassa kuin Yhdysvalloissakin.
Käännös suomeksi
Vicky Holland

Holland vuonna 2015
Vicky Holland (s. 12. tammikuuta 1986 Gloucester) on englantilainen triathlonisti ja olympiamitalisti. Holland saavutti olympiapronssia Rio de Janeiron olympialaisissa.
Veikko Noronen

Veikko Eljas Noronen (19. huhtikuuta 1913 Äänekoski – 21. syyskuuta 1969 Jyväskylä) oli suomalainen säveltäjä ja musiikkipedagogi.
Henkilöhistoria

Veikko Norosen vanhemmat olivat konduktööri Walter Noronen ja Matilda Vääränen ja puoliso vuodesta 1944 Lea Martta Helena Boucht. Noronen valmistui opettajaksi 1935 ja opiskeli pianonsoittoa Ilmari Hannikaisen johdolla ja sävellystä Leevi Madetojan ja Selim Palmgrenin johdolla. Sibelius-Akatemiassa Noronen opiskeli 1942–1946, laulunopettaja hänestä tuli 1944. Noronen toimi Jyväskylän kaupungin palveluksessa vuodesta 1946 vuoteen 1948, jolloin hänestä tuli Jyväskylän musiikkioppilaitoksen, sittemmin konservatorion johtaja. Noronen sävelsi muun muassa yksinlauluja, kuoro- ja orkesteri- sekä pianoteoksia.
Teoksia

Puumiehen laulukirja, 1946
Suomen sahateollisuuskoulun oppilaskunta 1921–1946 -matrikkeli, 1946 (toim.)